नायिका पूजा शर्माले चलचित्र ‘रामकहानी’का लागि मिहिनेत गरिन् । जीम गएर शरीर ब्यालेन्समा राखिन् । तर, चलचित्रको छायांकन सकिएपछि उनले मिहिनेत गर्न छाडिन् । जसलेगर्दा, अहिले उनलाई पिर पर्न थालेको छ ।
चलचित्र रिलिजको दिन नजिकिदै गर्दा प्रमोशनमा हिड्नुपर्ने हुन्छ । पूजा भने शरीर मोटाएको भन्दै क्यामेरामा तर्कन खोजिरहेकी छिन् ।
एक भेटमा पूजा भन्दै थिइन्-‘हो म मोटाएँ । तर, १५ दिन पर्खनुहोस्, फेरि स्लिम हुनेछु ।’ नायिकाहरुलाई तौल बढ्नु सबैभन्दा घातक हुनेगर्छ । पूजालाई उनका फ्यानले समेत मोटाएको भन्दै केही दुब्लाउन सल्लाहा दिइरहेका छन् ।
नायिका र निर्मात्री भएर चम्किरहेकी पूजा दुब्लाउनका लागि प्रयास गरिरहेको सुनाउँछिन् । चलचित्रको काम नहुँदा घरमै बसेर मन लागेका कुरा खादा मोटाएको उनको भनाई छ । भदौ २२ गतेबाट पूजाले निर्माण तथा अभिनय गरेको चलचित्र ‘रामकहानी’ रिलिज हुँदैछ ।
२७ असार, काठमाडौं । स्वास्थ्य राज्यमन्त्री पद्मा अर्यालले जुम्लामा अनशनरत डा. गोविन्द केसीका मागहरु पूरा गर्न सरकार तयार रहेको बताएकी छन् ।
बुधबार रिपोर्टर्स क्लबमा आयोजित साक्षत्कारमा राज्यमन्त्री अर्यालले भनिन्, ‘डा.गोविन्द केसीले अनशन सुरु गरेदेखि नै सरकारले उहाँलाई वार्तामा आउन आग्रह गर्दै आएको हो । उहाँले उठाएका मागहरुको बारेमा सरकार गम्भीर छ । ‘
राज्यमन्त्री अर्यालले केही मागहरुका बारेमा विवाद रहेको भन्दै मैले भनेकै हुनुपर्छ भनेर समसस्या समाधान नहुने बताइन् ।
कानुनी बाटोबाट मात्रै समस्याको समाधान हुने भन्दै उनले संसदबाट मात्रै केसीका मागहरुले बैधानिकता पाउने बताइन् । ‘चिकित्सा शिक्षा विद्येयक संसदमा पुगेको छ, संसदले नै उहाँले उठाएका मागहरुलाई बैधानिकता दिने हो । कानूनी बाटोबाट मात्रै समस्या समाधान हुन्छ, अनशन बसेर हुँदैन ।’
राज्यमन्त्री अर्यालले डाक्टर केसीको स्वास्थ्य अवस्थाप्रति गम्भीर रहेको बताउँदै उनको उपचारको लागि कुनै कसर बाँकी नराख्ने समेत जनाइन् ।
डाक्टर केसी काठमाडौं आउन नमाने जुम्लामै सरकारी टोली पठाएर बार्ता र संवादमार्फत अनसन तोडाउने उनको भनाइ छ ।